นายกรัฐมนตรี มีกำหนดลงพื้นที่ตรวจราชการและประชุมคณะรัฐมนตรี นอกสถานที่ ที่จังหวัดนราธิวาส 20-21 มกราคมนี้
นายกรัฐมนตรี มีกำหนดลงพื้นที่ตรวจราชการและประชุมคณะรัฐมนตรี นอกสถานที่ ที่จังหวัดนราธิวาส 20-21 มกราคมนี้นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดลงพื้นที่ตรวจราชการและการประชุมคณะรัฐมนตรี นอกสถานที่ ที่จังหวัดนราธิวาส ระหว่างวันที่ 20-21 มกราคม 2563 โดยประเด็นสำคัญของการตรวจราชการในพื้นที่กลุ่มจังหวัดชายแดนภาคใต้ ได้แก่ การส่งเสริมการศึกษา การค้า การลงทุน การค้าชายแดน การพัฒนาโครงการคมนาคม การพัฒนาโครงข่ายระบบโลจิสติกส์ การวางระบบป้องกันสาธารณภัย การส่งเสริมการท่องเที่ยวเชิงธรรมชาติและเชิงวัฒนธรรม การพัฒนาสินค้าเกษตร ยางพารา และการพัฒนาตลาดอย่างเป็นระบบครบวงจร รวมถึงการรักษาความสงบความปลอดภัยของประชาชนโดยช่วงเช้า วันจันทร์ที่ 20 มกราคม 2563 นายกรัฐมนตรีและคณะ จะเข้าสักการะเจ้าแม่โต๊ะโมะ รวมถึงทักทายและร่วมถ่ายรูป กับสมาคมชาวไทยเชื้อสายจีน จากนั้นจะพบปะประชาชน ที่เทศบาลเมืองสุไหงโก-ลก นมัสการเจ้าคณะจังหวัดนราธิวาส และพบปะประชาชน ชาวไทยพุทธและชาวไทยมุสลิม ที่วัดประชุมชลธารา ร่วมพูดคุยกับผู้นำศาสนาและชาวไทยมุสลิม ที่สำนักงานคณะกรรมการอิสลามจังหวัดนราธิวาสสำหรับวันที่ 21 มกราคม 2563 จะมีการประชุมคณะรัฐมนตรี นอกสถานที่ โดยก่อนการประชุมคณะรัฐมนตรี จะมีการประชุมพัฒนาเศรษฐกิจและสังคม กลุ่มจังหวัดชายแดนภาคใต้ ประกอบด้วย จังหวัดนราธิวาส ปัตตานี และยะลา และเมื่อประชุมคณะรัฐมนตรีเสร็จแล้ว ช่วงบ่ายและคณะ จึงเดินทางกลับกรุงเทพฯ